मनुक्ख बनब कोना?
 मनुक्ख बनब कोना?
 माटिक मूरत हमहूँ छी अहूँ छी।
 ई गप अहाँ बुझहब कोना?
 अहिं कहू के ब्राह्मण के सोल्हकन?
 आबो सोच बदलू मनुक्ख बनब कोना?
 सभ त' माँ मिथिले के संतान छी।
 एसकर केकरो बपौती नहि छी।
 सभ मिली कए लियअ गारा मिलान।
 एहि सँ किछु भेटल नहि ने?
 अहिं कहू आब मनुक्ख बनब कोना?
 ई गप किएक नहि अहाँ बुझहैत छी?
 सप्पत खाउ अहाँ मनुक्ख बनब कोना?
 डिनर डिप्लोमेसी (हास्य कविता)
(हास्य कविता)
आउ-आउ ई छी डिनर डिप्लोमेसी।
 हमरा समर्थन भेटल खूम बेसी।
 ई छी डिनर डिप्लोमेसी।
 बाहरि समर्थन के कहाबद्धि कराएब।
 आ की मध्यावधि चुनाव करबाएब।
 पहिने दारू मँगाउ अहाँ बिदेशी।
 ई छी डिनर डिप्लोमेसी।
 हमरा ध लेलक बेहोशी।
 ई छी डिनर डिप्लोमेसी। ।
 आकाशवाणी दिल्ली।
 (हास्य कविता)
आउ-आउ ई छी डिनर डिप्लोमेसी।
 हमरा समर्थन भेटल खूम बेसी।
 ई छी डिनर डिप्लोमेसी।
 बाहरि समर्थन के कहाबद्धि कराएब।
 आ की मध्यावधि चुनाव करबाएब।
 पहिने दारू मँगाउ अहाँ बिदेशी।
 ई छी डिनर डिप्लोमेसी।
 हमरा ध लेलक बेहोशी।
 ई छी डिनर डिप्लोमेसी। ।
 आकाशवाणी दिल्ली।
 घोटालाबला पाइ (हास्य कविता)
(हास्य कविता)
ई छी घोटालावला पाई।
 हम एही पुत्री में रखने छि .
 इ छि घोटालावला पाई।
 इ छि घोटालावला पाई।
 कोयला दलाली के नफ्फा हमरे ता भेल।
 फेर मंत्री पद भेटैत की नहि?
 ई छी घोटालावला पाई।
 भेष बदली खजाना लूटि लैत छी।
 मंत्रीजी के कहल के नहि मानत?
 सरकारी मामला में कियक किछु बाजत?
 ई छी घोटालावला पाई।
 लोक करे लूटमार जेंका (हास्य कविता)
(हास्य कविता)
लोक करे लूटमार जेंका.
 बेईमान लोक नहि ईमानदारी सीखत?
 लोक करे लूटमार जेंका.
 लोक करे लूटमार जेंका.
 मुदा नेता नाचै अपने ताल.
 जहिना बाढ़ी मे अपटल माछ कतेक रेवा.
 सरकारी धन छैक ओक्कर बपौती जेंका.
 फुसियांहिक बिधि टा पुराउत.
 ओक्कर चालि चलब झपटमार जेंका.
 (हास्य कविता)
लोक करे लूटमार जेंका.
 बेईमान लोक नहि ईमानदारी सीखत?
 लोक करे लूटमार जेंका.
 लोक करे लूटमार जेंका.
 मुदा नेता नाचै अपने ताल.
 जहिना बाढ़ी मे अपटल माछ कतेक रेवा.
 सरकारी धन छैक ओक्कर बपौती जेंका.
 फुसियांहिक बिधि टा पुराउत.
 ओक्कर चालि चलब झपटमार जेंका.
 पंडा आ दलाल (हास्य कविता)
(हास्य कविता)
(हास्य कविता)
त दोसर अछि दलाल.
 त दिल्ली में बैसल अछि दलाल.
 सभटा लकरपेंच लगाबै तिकडमबाज.
 की दरभंगा आ की कलकत्ता?
 आ सुढ़िये नहि देत कोनो काज.
 ताहि दुआरे अपस्यांत भेल दलाल.
 भाषा साहित्यक सर्वनाश करेलक.
 एहेन साहित्य समाज लेल कोन काजक?
 ई दुनूटा भ गेल मालामाल.
 त दोसर अछि दलाल.
 त दिल्ली में बैसल अछि दलाल.
 सभटा लकरपेंच लगाबै तिकडमबाज.
 की दरभंगा आ की कलकत्ता?
 आ सुढ़िये नहि देत कोनो काज.
 ताहि दुआरे अपस्यांत भेल दलाल.
 भाषा साहित्यक सर्वनाश करेलक.
 एहेन साहित्य समाज लेल कोन काजक?
 ई दुनूटा भ गेल मालामाल.
 फुसियाँहिक झगड़ा (हास्य कविता)
(हास्य कविता)
लोक करै फुसियाँहिक झगड़ा।
 मुदा लोक करै फुसियाँहिक झगड़ा।
 लोक करे फुसियाँहिक झगड़ा।
 दंगा-फसाद, आ कि-की ने करैए।
 आ लोक केलक फुसियाँहिक झगड़ा।
 आऊ-आऊ बझहाउ कोनो झगड़ा।
 क्षेत्रवादक आगि पर अहाँ अप्पन रोटी सेकू।
 मुदा एखनो बझहल अछि सियासी झगड़ा।
 हो हल्ला आ कराऊ कोनो झगड़ा।
 (हास्य कविता)
लोक करै फुसियाँहिक झगड़ा।
 मुदा लोक करै फुसियाँहिक झगड़ा।
 लोक करे फुसियाँहिक झगड़ा।
 दंगा-फसाद, आ कि-की ने करैए।
 आ लोक केलक फुसियाँहिक झगड़ा।
 आऊ-आऊ बझहाउ कोनो झगड़ा।
 क्षेत्रवादक आगि पर अहाँ अप्पन रोटी सेकू।
 मुदा एखनो बझहल अछि सियासी झगड़ा।
 हो हल्ला आ कराऊ कोनो झगड़ा।
 फोंफ काटि रहल सरकार (हास्य कविता)
(हास्य कविता)
आ फोंफ काटि रहल सरकार।
 घूमि रहल अछि युवक बेरोजगार।
 कियो भूखले मरै अहाँ के कोन काज।
 कतेक लोक एखनो अछि बेकार।
 कतेक बढ़ि गेल अछि बेरोजगारी।
 पक्षपात नीति दुआरे बेकार भ गेल।
 बिधपुरौआ परीक्षा टा करौताह।
 तेरह डिबिया तेल जरतौह।
 योग्यता रहैतो अहाँ भ जाएब बेकारमुदा फोंफ काटि रहल सरकार। ।
 घोंघाउज आ उपराउंज (हास्य कविता)
(हास्य कविता)
धक्कम-धुक्की करू खूम घोघाउंज.
 मुक्कम-मुक्की क करू उपराउंज .
 फेसबुक पर करू खूम घोघाउंज.
 रंग-विरंगक गोटी फेकू.
 अपनों ओझराएल रहू हमरो ओझराऊ.
 अहाँ माफ़ी किएक नहि मंगैत छी?
 त अहाँ मने की हम चुप्पे रहू?
 फेसबुक फरिछाऊ मुक्कम-मुक्की करू.
 सभ मिली करू उपराउंज आ घोंघाउज.
 अहींटा एकटा नीक लोक छी ( हास्य कविता)
अहींटा एकटा नीक लोक छी .
 ताहि द्वारे अहींटा एकटा नीक लोक छी .
 आ अहींटा एकटा नीक लोक छी .
 अपनेमने अहाँ बुडिबक बुझहैत छी .
 अहाँ के नीक लगइए खूब मगन रहैत छी.
 आ अहींटा एकटा नीक लोक छी.
 अहींटा एकटा नीक लोक छी.
 तहि द्वारे अहींटा एकटा नीक लोक छी.
 अहाँ बिधपुरौआ बेबहर करैत छी.
 आ अहीं टा एकटा नीक लोक छी.
 ओकरा अहाँ प्रोत्साहित कियक नहि करैत छी?
 यौ सफलतम मनूख अहींटा एकटा नीक लोक छी.
 ताहि द्वारे अहींटा एकटा नीक लोक छी .
 आ अहींटा एकटा नीक लोक छी .
 अपनेमने अहाँ बुडिबक बुझहैत छी .
 अहाँ के नीक लगइए खूब मगन रहैत छी.
 आ अहींटा एकटा नीक लोक छी.
 अहींटा एकटा नीक लोक छी.
 तहि द्वारे अहींटा एकटा नीक लोक छी.
 अहाँ बिधपुरौआ बेबहर करैत छी.
 आ अहीं टा एकटा नीक लोक छी.
 ओकरा अहाँ प्रोत्साहित कियक नहि करैत छी?
 यौ सफलतम मनूख अहींटा एकटा नीक लोक छी.
 पद के दुरूपयोग (हास्य कविता)
(हास्य कविता)
अहाँ करू अपना पद के दुरूपयोग !
 सरकारी खजाना सुडाह क बैसू !
 मूलभूत समस्याक समाधान किएक करब ?
 अहाँ करू अपना पद के दुरूपयोग ! !
 ऐना किएक ई की ?
 एहेन बेईमानी ऐना किएक ई की ?
 बेटी के पढ़ा लिखा के करब की ?
 फेर एहेन बेईमानी ई की?
 अहाँ के तैयो संतोख नहि भेल ई की ?
 सामाजिक विकास लेल कही लेल "कारीगर"
एहेन जुलुम ऐना किएक ई की ?
 एही सँ बेसी फरिछा के "कारीगर" कहत की ?
 आब हम जबान भ गेलहुँ (हास्य कथा)
(हास्य कथा)
समाचार पढ़ि के स्टूडियो सँ निकलले रही कि मोबाइलक घंटी बाजल हम धरफरा के फोन उठेलहुँ की ओम्हर सँ अवाज आयल हौ कारीगर आब हम जवान भ गेलहुँ। ई सुनि त हमरा किछु ने फुरा रहल छल मुदा तइयो हम सहास कए के बजलहुँ अहाँ के बाजि रहल छी। ओम्हर सँ फेर अवाज आयल हौ कारीगर एना किएक बताह जेंका बजैत छह अवाजो ने चिन्हैत छहक। कहअ त इहे गप ज कोनो बचिया तोरो फोन कए के कहने रहितह त तोरो मोन धनकुटिया मशिन जेंका धक-धक करितह। मुदा हम कहैत छियह त तों बहन्ना बतियाअैत छह।
 हम बजलहुँ से गप त ठीके मुदा अहाँ के बाजि रहल छी से कहू ने तखने चिन्हब ने कि ओम्हर सँ फेर अवाज आएल हौ बच्चा हम बाबा भोलेनाथ बाजि रहल छी तोरे स भेंट करैए लेल आएल छलहुँ। ई सुनि हम बाबा के प्रणाम कए पुछलियैन यौ बाबा अहाँ कतेए छी। ओ खिसियाअैत बजलाह हौ बच्चा हम यूनिवार्ता लक ठाढ़ भेल छी तोहर आकाशवाणीबला सभ कहलक जे बसहा बरद लए के भीतर नहि जाए देब। तहि दुआरे हम यूनिवार्ता चलि अएलहुँ अहि ठाम कोनो रोक टोक नहि बसहो बरद मगन स घास खा रहल अछि आ हमहूँ रौद मे बैसल छी। तूं जल्दी आबह देखैत छहक सस्पेन महक चाह उधिया-उधिया कहि रहल अछि जे आब हम जवान भ गेलहु। दुनू गोटे चाहो पीअब आ गपो नाद करब। हम बजलहुँ ठीक छै बाबा अहाँ ओतए रहू हम 5 मिनट मे आबि रहल छी।
 बाबा सँ भेंट करबाक लेल हम आकाशवाणी के गेट न0-2 स बाहर निकैलि रोड टपि के पीटीआई बिल्डिंग लक आएले रहि कि फेर फोनक घंटी बाजल। कान मे हेडफोन लगले रहैए बिना नम्बर देखनहियै हम फोन उठेलहुँ कि ओम्हर सँ अवाज आयल यौ किशन बौआ अहाँ कहिया गाम आबि रहल छी आब हम जवान भ गेलहुँ। हम धरफराइत बजलहुँ ग ग गोर लगैत छि काकी। ओम्हर सँ फेर कोनो महिलाक अवाज आयल अई यौ बौआ अहाँ सभ दिन बकलेले रहबैह भौजी के लोक कहूं काकी कहलकैए ओ खिखिया के हँसैत बजलीह अप्पन सप्पत कहैत छी यौ बौआ आब हम जवान भ गेलहुँ। अहाँ त साफे हमरा बिसैर गेलहुँ कहियो मोनो ने पड़ैत छी। ई सुनि त एक बेर फेर हमरा किछु ने फुरा रहल छल मुदा तइओ हम बजलहुँ अहाँ कतए स बाजि रहल छि यै काकी। महिलाक अवाज आयल यौ बौआ हम भराम वाली भाउजी बाजि रहल छी। एक्को रति मोन पड़ल । हम अपसियाँत भेल हकमैत बजलहुँ ह ह भाउजी मोन पड़ल अच्छा त अहाँ छि भराम वाली। भाउजीक गप सुनि त हँसि स हमरा रहल नहि गेल हा हा क हँसैत हम बजलहुँ अई यै भाउजी अहाँक चिल्का बच्चा नमहर भ गेल आ तइयो अहाँ कहैत छी जे आब हम जवान भ गेलहुँ ठीके मे की मजाक कए रहल छी।
 भाउजी खिखिया क हँसैत बजलीह अप्पन सप्पत कहैत छि यौ बौआ अहाँ एक बेर गाम आबि देखू हमरा देखि त बुढ़बो सबहक धोति निचा माथे ससैर जायत छैक। आ तहू स बेसी हाल त मैटिक वला विद्यार्थी सभहक हाल त और बेहाल छैक। टीशन पढै जायत काल हमरे घूरि घूरि क देखैत रहैत छैक आ सबटा सुध बुध बिसैर के धरफड़ा के साइकिलो पर स खसि पड़ैत छैक। सबटा गप कि कहू यौ बौआ गाम-गमाइत जेनिहार अनठिया लोक सभ त मोटरसाइकिल पर सँ ओंघरा पोंघरा के खसि पडैत छैक आ मुँहो कान चिक्कन भए जायत छैक। हम बजलहुँ अई यौ भाउजी भैया नहि किछु कहैत छथि हुनका ने किछु होइत छैन्हि। भाउजी बजलीह धू जी महराज की कहू आनहरो लोक अहाँ भैया स बेसी देखैत हेतै। पामर वला चश्मा मे एक्को रति कि अहाँ भैया के देखाइए। सबटा गप कि कहू अहाँ भैया के हकैम-हकैम के कहैत कहैत हम थाकि गेलहुँ जे आब हम जवान भ गेलहुँ। मुदा तइयो अहाँ भैया के वैहए गउलहे गीत इस्कूल पर सँ गाम आ गाम पर सँ इस्कूल सेहो आखि मुनने जाउ आ आउ। रस्ता पेरा कि सभ भेलै सेहो ने बुझबाक काज। ई गप सुनि त हँसि स हमरा रहल नहि गेल हा हा क हँसैत हम बजलहुँ आहि रे बा एहेन जुलुम त देखल नहि।
 हमर गप सुनि भाउजि खूब जोर स खिखिया क हँसैत बजलीह जुलुम की महाजुलुम कहियोअ। ओना अहूँ कि अपना भैया स एक्को रति कम छी। अहाँ त हरदम समाचार बनबै-सुनबै मे बेहाल रहैत छी हमर हाल के पुछैए। आई काल्हि त आनहरो लोक ईशारा स गप बुझि जायत छैक मुदा अहुँक हाल त निछटे आनहर वला अछि ने गबैए जोकर ने सुनैए जोकर। अहाँ स नीक त कोनो अनठिया के कहने रैहतियै जे आब हम जवान भ गेलहुँ त निछोहे पराएल ओ गाम चलि आएल रहितैह मुदा अहाँ त गाम अएबाक नामे नहि लैत छी। हम बजलहुँ भाउजी अहाँ जुनि खिसियाउ अहि बेर नहि त अगिला बेर हम जरूर आएब आ दुनू दिअर भाउज उला ला उ ला ला मदमस्त होरी खेलाएब। एखन हम फोन राखि रहल छी केकरो फोन आबि रहल छैक। भाउजी बजलीह मारे मुँह ध के अहूँ के मोबाइल हरदम टनटनाइते रहैए भरि मोन गप करब सेहो आफद। जहिना जवान लोक फेनाइते रहैए तहिना अहाक फोन टनटनाइते रहैए बड्ड बढ़िया त राखू।
 भाउजीक फोन डिसकनेक्ट करैते मातर फेर कोनो अनठिया नम्बर सँ फेर फोनक घंटी बाजल अवाज सुनि हमर मोन धकधकाएल जे आब फेर के अछि। हम हेल्लो बजलहुँ कि ओम्हर स अवाज आएल एकटा गप बुझहलियै अहाँ । हम बजलहुँ बिना कहनहिए अपनेमने अन्तरयामी केना बुझि जेबैए ओना कोन एहेन जुलुम भए गेलैए से जल्दीए कहू। कोनो महिलाक अवाज आयल यौ पाहुन हम कोना क कहू हमरा त लाज होइए। हम बजलहुँ अहाँ के लाजो होइए आ उल्टे हमरा पाहुनो कहैत छी। ओम्हर स फेर अवाज आयल चुपु ने अनठिया अनठा-अनठा के बजैत छी जेना अहाँ के बुझहले ने हुएअ । हम बजलहुँ सत्ते कहैत छी हमरा त एक्को मिसीया ने बुझहल अछि जल्दी कहू। एतबाक मे फेर अवाज आयल अहा कहैत छी त हयैए लियअ सुनू आब हम जवान भ गेलहुँ। एतबाक बाजि ओ हा हा के खूब जोर स हँसैए लगलीह। हुनकर गप सुनि त हँसि स हमरा रहल नहि गेल मुदा तइयो हम बजलहुँ जबान भ गेलहुँ त अपना माए बाप के कहियौअ अहि मे हम कि करू। ओ बजलीह अई यौ बुढ़बा पाहुन अहूँ बरि खान्हे बुझहैत छियैक। कहू त इहो गप केकरो कहैए पड़तैह लोक अपने मने नहि बुझतैह जे घोरि घोरि के कहैए पड़तैह जे आब हम जबान भ गेलहुँ। एतबका बाजि ओ खूब जोर स हाँ हाँ के हसैए लगलीह। ओइ महिलाक हँसि सुनि त बुझहु हमर मोन धनकुटिया मशिन जेंका धक-धक करैए लागल। हकमैत हकमैत अपसियात भेल हम बजलहुँ अईं यै मैडम अहाँ जबान नहि भेलहुँ कि बुढ़ारि मे हमरा जहल टा कराएब। ओ बजलीह अईं यौ पाहुन अहाँ के डर किएक होइए एतेक काल त कोनो अनठिया गाम चलि आएल रहैतैए आ अहाँ के त होरी मे गाम अबैत बड्ड माश्चर्ज लगैए अहाँ होरी खेलाए लेल गाम आएब कि नहि। हम बजलहुँ अहाँक पाहुन से कहिया स त ओ बजलीह अईं यौ पाहुन हम जवान भेलहु आ हमरा अहा साफे बिसैर गेलहु। हम नीलू बाजि रहल छी एक्को रति मोन पड़ल कि नहि।
 हम बजलहुँ अच्छा त अहाँ छी बड्ड जल्दी जबान भ गेलहुँ। ओ महिला बजलीह त अहाँ मने कि अगिला कोजगरा तक अहाँक बाट तकितहुँ कि अपन जबान भ गेलहुँ। आब बुढ़ लोकक जमाना गेलैए आई काल्हि त जबान लोकक जमाना एलैए बुढ़ारी मे अहाँ भसिया गेलहुँ की। हमरे छोटकी सारि नीलू छलीह। हुनकर एहेन सुनर बचन सुनि त हम अपना देह मे अपने मने बिट्ठू काटैए लगलहु खुशि सँ मोन मयूर जेंका नाचए लागल। भेल जे सासुरे मे तिलकोरक तरूआ खा रहल छी मुदा फोन दिसि देखि इ भ्रम टूटल जे हम त संसंद मार्ग दिल्ली मे छी आ फोन पर गप कए रहल छी। हम बजलहुँ यै नीलू ठीक छैक ई बुझहु जे अगिला होरी मे हम एब्बे टा करब एतबाक कहि हम फोन राखि देलियै।
 फोन पर गप करैते करैते हम चाह दोकान लक चलि आएल रहि सेहो नहि बुझहलियै। हमरा देखैत मातर बाबा बजलाह अईं हौ कारीगर तोहर गप सधलहे नहि देखैत छहक तोरा फेरी मे चाहो ठंढ़ा गेल तहि दुआरे चाहो वला हमरे पर मुँह फुलेने अछि। बाबाक गप सुनि हुनका हम प्रणाम कए पुछलियैन से किएक यौ बाबा। त ओ बजलाह चाहवला के कहब छैक जे अहि दारही वला बाब दुआरे कएक टा न्यू कपल्स माने जबान छौड़ा-छौंड़ी बिना चाह पीने आपिस चलि गेलैह। आब तोंही कहअ त कारीगर छौंड़ा-छौंड़ी त अपना फेरी मे गेल चाह नहि बिकेलै त एहि मे हमर कोन दोष। चाहवला अपने मिथिला के रहैए ओकरा हम कहलियै हौ भाए दू कप चाह बनाबह बाबा सेहो पिथहिन। हम बाबा के कहलियैन बड्ड दिन बाद अपने दिल्ली अएलहुँ त गाम घरक हाल समाचार कहू। बाबा बजलाह हौ बच्चा जुनि पुछह गाम घरक हाल बुझहक छौंड़ा छौंड़ी अगिया बेताल। हम बजलहुँ से किएक यौ बाबा त ओ बजलाह हौ बच्चा गामो घर रहबा जोग नहि रहि गेल। आई काल्हिक छौंड़ा छौंड़ी एकदम निरलज भए गेल एक्को रति लाज धाक नहि रहि गेलैए आब त मंदिरो मे रहब परले काल भए गेल।
 हम बजलहुँ से किएक यौ बाबा त ओ बजलाह हौ बच्चा सबटा गप तोरा कि कहियअ आब त छौंड़ा मारेर सभ पूजा करैत काल उला ला उला ला गबैत अछि एतबाक सुनैते मातर छौंड़ियो सभ कुदि-कुदि के कहतह छुबू ने छुबू हमरा आब हम जवान भ गेलहुँ। कह त के जबान के बुढ़ पुरान से त पूरा गौंआ बुझैत छैक एहि मे हल्ला करबाक कोन काज जे आब हम जबान भ गेलहुँ। देखैत छहक इ गप सुनि त बुढ़बो सबहक धोति निच्चा माथे ससैर जाएत छैक। ई भागेसर पंडा हमरा सुखचेन स नहि रहैए देत। एतबाक मे चाह वला 2 गिलास चाह देलक दुनू गोटे चाह पिबअ लगलहुँ एक घोंट चाह पिनैहे रहि कि हम पुछलियैन भागेसर कि केलक यौ बाबा। ओ बजलाह हौ कारीगर की कहियअ भागेसर पंडा त आब निरलज भ गेल। एतेक दिन ओम नमः शिवाय के जाप करैत छल आब उला ला उला ला गबै मे मगन रहैए हम जे किछु कहैत छियैक हौ भागेसर एना किएक अगिया बेताल भेल छह। त ओ हमरा कहैत अछि यौ बाबा किछु कहू ने हमरा आब हम जबान भ गेलहुँ।
 अगिला अंक मे छपत (हास्य कविता)
(हास्य कविता)
फुसयाँहिक आश्वासन टा भेटत।
 अहाँक रचना हम स्तरीय कहाँ देखैत छी।
 मुदा अहाँ त कोनो प्रत्युतरो ने दैत छी।
 इहए टा एकटा भ्रम अछि।
 लिखनाहर के कतेक दिन के रोकत।
 अहाँ के कनि दिन और टरकाएब।
 किएक ने अहाँ पंचैती बैसाउ।
 समकालीन सर्वश्रेष्ठ बनि गेल रही।
 ओ त अगिला अंक मे छपत।
 (हास्य कविता)
फुसयाँहिक आश्वासन टा भेटत।
 अहाँक रचना हम स्तरीय कहाँ देखैत छी।
 मुदा अहाँ त कोनो प्रत्युतरो ने दैत छी।
 इहए टा एकटा भ्रम अछि।
 लिखनाहर के कतेक दिन के रोकत।
 अहाँ के कनि दिन और टरकाएब।
 किएक ने अहाँ पंचैती बैसाउ।
 समकालीन सर्वश्रेष्ठ बनि गेल रही।
 ओ त अगिला अंक मे छपत।
 अकक्ष भेल छी। (एकटा हास्य कथा)
अकक्ष भेल छी।
 (एकटा हास्य कथा)
आई दस वर्षक बाद किछु काज स दरभंगा आएल रही। भींसरे भींसरे टेन स दरभंगा स्टेशन उतरले रही कि ने की फुराएल टहलैत टहलैत विश्वविद्यालय कैंपस आबि गेलहुँ। ओतए आबिते मातर सभटा पुरना संस्मरण कॉलेजक पढ़ाई विद्यार्थी जीवनक सभटा हँसी ठीठोला श्यामा माए मंदिर के चक्कर लगाएब जस के तस मोन परि गेल। ओई दिन सोमवार रहै तहू मे सावन महीनाक सोमवारी भक्त लोकनिक भिड़ भिंसरे स बढ़ि गेल रहै की कॉलेज के विद्यार्थी धीया-पूता जवान बुढ़ पुरान सभ पूजा करै लेल अपसियाँत भेल। विशेष कऽ माधवेश्वरनाथ महादेव मंदिर मे और बेसी भीड़। श्यामा माए मंदिर लग पोखरि अछि ओतए माधवेश्वर महादेवक मंदिर सेहो छैक। ओही ठाम श्यामा माए के दर्शन कए बाबाक पूजा लेल महादेव मंदिर अएलहुँ। बाबा के जल बेलपात चढ़ा पूजा केलाक बाद मंदिर स बाहर निकैल बैग पीठ पर लए बिदा भेल रही। कैमरा गारा मे लटकले रहए बिदा होइते रही की पोखरी घाट लक बाबा भेंट भए गेलाह। ओ बजलाह हौ बच्चा के छियह कारीगर एम्हर आब। बाबाक लग मे जा हुनका प्रणाम केलियैन त ओ बजलाह नीके रहअ। अईं हौ कारीगर इ कहअ दारही कटा लेबह से नहि अहि दुआरे त चिन्हैअ में धोखा भए गेल। गारा मे कैमरा लटकल देखलिय त मोन परल जे कहीं तू दरभंगा आएल हेबह। आब ज तूं दरभंगा आबिए गेल छह त हमर पंचैती कए दैए हौ बच्चा कि कहियअ हम त अकऽक्ष भेल छी।
 बाबाक गप सुनी हमरा हँसी स रहल नही गेल। हँसैत हँसैत हम बजलहुँ अइ यौ बाबा अहाँ किएक अकऽक्ष भेल छी आ कथिक पंचैयती। बाबा तामसे अघोर भेल बजलाह अईं हौ कारीगर हम अकऽक्ष भेल छी आ तू दाँत चिआरै मे लागल छह। हम बजलहु यौ बाबा अहाँ जुनि खिसियाउ एकटा गप कहू त अहू सन औधरदानी महादेव ज अकऽक्ष भेल अछि त हमरा सभहक केहेन हाल हेतै। बाबा अपने त सौंसे दुनियाक पंचैयती करैत छी हम एकटा छोट छीन भक्त अहाँक पंचैती कोना करब। बाबा फेर बजलाह हौ बच्चा अप्पन सप्पत कहैत छियैह सत्ते मे हम बड्ड अकऽक्ष भेल छी। हम बजलहुँ यौ बाबा अकऽक्ष त हम मीडियावला सभ भेल छी ख़बर लिखैत आ संपादित करैत, एक चैनल के नोकरी छोरि दोसर चैनल के नाकरी पकड़ैत, मीर्च मसल्ला वला ख़बर बनबैत सुनबैत, चैनल मालिक के दवाब रूआब सहैत, बौक जेंका चुपचाप अकऽक्ष भेल छी।
 हमर गप सुनि बाबा बजलाह आब हमरो गप सुनबहक की अपने टा कहबहक। हम बजलहुँ नहि यौ बाबा इहेए बात त पुछै लेए छलहुँ जे अहाँ किएक अकऽक्ष भेल छी। बाबा डमरू डूगडूगबैत बजलाह हइए लेए सुनह सबटा राम कहानी जे हम किएक अकऽक्ष भेल छी। हौ बच्चा पहिने एकटा फोटो खीच दैए ने भने चैनलो पर ब्रेकिंग न्यूज़ चला दिहक जे बाबा अकक्ष भेल छथि। लोको त बुझतै ने जे हम केहेन कष्टमय जिनगी जीबि रहल छी। हम बजलहुँ ठीक छैक बाबा अहाँ बजैत जाउ आ हम रेकड केने जाइत छी आ फोटोओ खीच दैत छी मुदा इ कहू जे आई अहाँक त्रिशूल कतए रहि गेल। बाबा अंगोछा स मुँह पुछैत बजलाह हौ कारीगर की कहियअ हौ हम जिबैत जिनगी अकक्ष भेल छी। गणेश कार्तिक दुनू टा खूरलुच्ची हरदम लड़ाई करैत रहैए एकटा कहैत छै जे हम त्रिशूल ल के नाचब त दोसर कहैत छै जे हम डमरू बजा के नाचब। अहि कहा कही मे इ दुनू टा मुक्कम-मुक्की घिच्चा-तिरी क हमर डमरू सेहो फोरि दैत अछि। एकरा दुनू टा दुआरे हम अकक्ष छी। हौ बच्चा ततबेक नही कि कहियअ हौ नहा धोहआ के बघम्बर पसारि दैत छियैक मुदा कार्तिक के मयूर ओकरा ओई गाछ पर स ओई गाछ पर ल जा के लेरहा घोरहा दैत अछि। तै पर स गणेशक मूस ओकरा कूतैर फूतैर दैत अछि। तूही कहअ त बिना बघम्बर के कोना हम रहब कियो देखनिहार नै कोइ ने टहल टिकोरा क दैत अछि हम त तहु दुआरे अकक्ष भेल छी।
 तूहीं कहअ ने आबक धीया-पूता के लिखा पढ़ा के कि हेतै। हम बजलहुँ आब की भेल यौ बाबा। हमर गप सुनी ओ बजलाह हौ बच्चा तूं बरि खाने बुझहैत छहक कहलियअ त जे हम अपने घरक लोक स अकक्ष भेल छी। हौ बच्चा तोरा सभटा गप की कहियअ जहिया स गणेश के शिक्षामित्र के नोकरी भेटलै आ कार्तिक के पुल बनबै के सरकारी ठिकेदारी भेटलै दुनू गोटे एक्को बेर घूइरो के ने देखैत अछि जे हम जीबैत छी आ की मूइल। तही दुआरे तूंही कहअ ने एहेन धीया-पूता कोन काजक जे बूढ़ माए बाप के बुरहारी मे मरै लेल गाम मे असगर छोड़ि दैत अछि आ अपने नोकरी मे मगन भेल सभटा आचार-विचार बिसरैत सामाजिक कर्तव्य सँ मुह मोड़ि लैत अछि।
 ई गप कहैत-कहैत बाबाक आखि नोरा गेलैन ओ आंखिक नोर पोछि हिंचकैत बजलाह हौ बच्चा आब बुरहारी मे गौरीए दाए टा एकमात्र सहारा। मुदा आब हुनको अवस्था भेलैन ओकरो की दोष। कहैत छियैए जे भांग पीस दियअ त गौरी दाए बजैत छथि आब हमरा भांग पीसल नहि होएत बेसी छौंक लागल अछि त चलि जाउ विश्वविद्यालय कैंपस, शंकरानंद ओइ ठाम भरि छाक भांगक लस्सी पीबि लेब। ओइ ठाम सीएम सांइस आ मारवाड़ी कॉलेज के विद्यार्थी सभ भांग खाई लेल सेहो अबैत छैक। हौ बच्चा हम त तहू दुआरे अकक्ष भेल छी। आब हम एक्को मीनट दरभंगा मे नहि रहब तूं हमरा नेने चलह अपने संगे दिल्ली। हम तोरे साउथ एक्स वला डेरा पर रहब ज जारो बोखार लागत त ओही ठाम एम्स मेडिकल लग्गे मे छै ओतए देखाइओ दिहअ। हम बजलहुँ हं हं बाबा चलू ने इ त हमर सौभाग्य जे अहाँक टहल टिकोरा करबाक हमरा अबसर भेटत।
 बाबा बजलाह हौ बच्चा एकटा गप तोरा कहनाइ त बिसैरे गेलियै रूकह कनि, हइए मोन परि गेल। कारीगर सभटा गप तू की सुनबहअ हौ हम की कहियअ ई भागेसर पंडा दुआरे सेहो हम अकक्ष भेल छी। हम हुनका स पुछलियैन से किएक यौ बाबा। त ओ बजलाह हौ कि कहियअ आब महादेव मंदिर मे बोर्ड लगा देलकैयै। हम जिज्ञासावस पुछलहु कथिक बोर्ड यौ बाबा। ओ फेर बजलाह हौ बच्चा श्यामा माए मंदिर में एकटा बोर्ड लागल छैक मुंडन-51रू, यज्ञोपवित-151रू, विबाह-251रू, आ बलिप्रदान-501रू तही के देखा देखी भागेसरो हमरा मंदिर मे एकटा बोर्ड लगा देलकैए जे बाबाक स्पेशल पूजा-501रू, डमरू बजा के पूजा करब-201, दूध चढ़ाएब-151 आ भांगक स्पेशल परसादी-101रू। देखैत छहक जहिया स ई बोर्ड लगलैह तहिया स त हम और बेसी अकक्ष भेल छी।
 हम बजलहुँ से किएक यौ बाबा त ओ बजलाह कि कहियअ विद्यार्थी सभ भांगक परसादी दुआरे मंदिरे मे मुक्कम मुक्की, घिच्चम-तिरी, देह हाथ तोरा-फोरी कए लैत अछि। ततबेक नहि पिछुलका सोमवारी दिन त कि कहियअ एकरा सबहक झग्गरदन मे हमर त्रिशूल टुटि गेल हम त आब तहु दुआरे अकक्ष भेल छी। ओ सभ नीक नहाति पढ़तह नहि आ परीक्षा मे फेल भेला पर वा कम नम्बर अएला पर हमरो गरिअबैत अछि। जे हे जरलाहा महादेव केहने बेईमान छह पास करा दैतह से नहि हौ बच्चा हम त आब तहू दुआरे अकक्ष भेल छी।
 सदस्यता लें संदेश (Atom)